
Es presenta la primera captura d'una femella adulta de Luvarus imperialis 
Rafinesque, 1810 en aigues de Mallorca (Illes Balears, Mediterrània 
Occidental). Es donen els principals caràcters biomètrics i meristics i es 
comenten observacions macroscópiques i  histológiques dels òrgans 
respiratoris, digestius i reproductius. 

FIRST RECORD OF AN ADULT SPECIMEN OF Luvarus imperialis 
RAFINESQUE, 1810 IN BALEARIC WATERS (WESTERN 
MEDITERRANEAN). ANATOMICAL AND BIOLOGICAL CONSI- 
DERATIONS. The first catch of an adult female of Luvarus imperialis 
Rafinesque, 1810 in the open waters off Majorca (Balearic Islands, Western 
Mediterranean) is presented. Its mean biometric and meristic characters are 
given and macroscopical and histological observations of the respiratory, 
digestive and reproductive organs are commented. 

Introducció 


Luvarus imperialis Rafinesque, 1810 
és una espécie pelàgica. oceànica, d'àmplia 
distribució geogràfica per les mars 
subtropicals i temperades. Ha estat citada en 
els oceans Indo-pacífic i Atlàntic, aixi com 
en la mar Mediterrània (Lozano Rey, 1952; 
Decamps, 1986), tot i que sempre com una 
espècie rara. A les costes espanyoles s'ha 
citat en diverses ocasions, havent-se trobat 
adults i juvenils -en aigües atlàntiques 
(Lozano Rey, 1952; de Buen, 1935; Ibáñez, 
1981) i juvenils en aigües mediterrànies 
(Lozano Rey, 1952; de Buen, 1935). 

És un peix inconfusible que pot 
arribar als 188 cm SL (Decamps, 1986), de 
cos ample i comprimit que s'estreteja fins 
un peduncle caudal fi dotat, a cada costat, 
d'una forta quilla horitzontal carnosa i dues 
petites quilles més a la base de l'aleta 
caudal. Cap massiu, de perfil dorsal que cau 
abruptament a l'algària del morro, boca 
infera, petita i desproveida de dents (que sí 
són presents als juvenils) i ulls petits. 
Aletes pectorals . ben desenvolupades i 
pèlviques rudimentàries. Aletes dorsal i anal 
situades molt enrera, la primera amb 12-14 
radis i la segona amb 13-14, i aleta caudal 
allunada. Coloració molt característica: dors 
blau metàl-lic, flancs rosats-vermells i parts 
inferiors platejades amb reflexes rosats, les 
aletes pectorals, anal i caudal són vermelles 
i l'aleta dorsal rosada i negrosa. Les formes 
juvenils (Hystricinella, Astrodermella i 
Luvarella) difereixen considerablement de 
l'estat adult i foren perfectament descrites 
per Roule (1924) i Lozano Cabo (1945). 
El seu desenvolupament juvenil fou 
qualificat per Roule (1924) d'hipermeta- 
morfosi, atès que les diferents fases per les 
quals hi passa difereixen tan notablement de 
l'adulta que originalment es van descriure 
com espècies distintes, fins i tot clas- 
sificant-les en families diferents a la 
Luvaridae: Coryphaena elegans Risso, 
1814; Astrodermus coryphaenoides Bonelli, 
1825; Astrodermus guttatus Bonelli, 1825; 


Diana semilunata Risso, 1826; Ausonia 
cuvieri Risso, 1826; Proctostegus 
proctostegus. Nardo, 1827; Proctostegus 
prototypus Nardo, 1827; Diana 
valenciennesii Cocco & Scuderi, 1835; 
Astrodermus elegans, Bonaparte 1839; 
Astrodermus plumbeum Lowe, 1843, (Topp, 
1979). 


Captures al Mediterrani ibèric 
i balear 


L’espècie ha esta citada a les Balears 
en tres ocasions: una a Menorca (Ferrer 
Aledo, 1930) i dues a la badia de Palma de 
Mallorca (Lozano Cabo, 1945). La cita de 
Ferrer Aledo (1930) es redueix al nom 
d'Astrodermus elegans com espècie present 
en aigües de Menorca, sense aportar més 
dades. Lozano Cabo (1945) descriu 2 
exemplars més capturats en aigües de la 
badia de Palma de Mallorca: 1 el 1945 amb 
art d'encerclament i llum i l'altre capturat 
per un pescador litoral l'estiu de 1942 i 
adquirit viu (Lozano Rey, 1952). Lozano 
Cabo (1945) examinà ambdós exemplars i, 
en base als criteris de Roule (1924), els 
adjudicà a l'estadi Astrodermella: la captura 
de 1945 corresponia a un exemplar de 
Astrodermella luvari fase A, mentre que la 
de 1942 era d'un exemplar d'Astrodermella 
luvari fase C. Per tant, totes les captures 
citades a les Balears han estat, fins ara, 
estadis juvenils de L. imperialis. 

Els 3 exemplars citats a Catalunya, ho 
han estat sota els noms d'Ausonia cuvieri o 
d'Astrodermus elegans (Steindachner, 1868; 
Barnola, 1920; Romaní, 1922), la qual cosa 
indica que les captures realitzades eren 
també estadis juvenils de L. imperialis. 
Lozano Cabo (1945) examinà l'exemplar 
citat per Romaní (1922) i el classificà com 
Astrodermella luvari fase B. 

El 23 de juny de 1993, amb un 
palangre de deriva, es capturà en aigües 
properes a l'illa de Mallorca una femella 
adulta de L. imperialis. L'exemplar fou 

desembarcat a la llotja de Palma, on es 
conservà en cambra frigorífica fins el 
moment de la seva inspecció, i posterior- 
ment es destinà al consum humà. 


Descripció de l'exemplar 


L'espécimen fou analitzat i se'n 
determinaren els principals caràcters morfo- 
lògics i merístics (Taula 1). No obstant, el 
peix presentava grans ferides al cap, causa- 
des durant la captura, per la qual cosa al- 
gunes mesures (distància interorbital, altura 
i amplada del cap) no es van poder prendre 
(Fig. 1). 

Així mateix, es prengueren mostres de 
les vísceres i es fixaren en formol al 10% 
tamponat amb fosfats. Una volta fixades, 
porcions de les mostres foren incloses en 2- 
OH-etil metacrilat, seccionades a 2-3 um i 
tenyides amb hematoxilina de Mayer/ eosina 
acètica, per a la seva observació al micros- 
copi òptic. 

A les brànquies se aprecien bran- 
quiespines ben desenvolupades, llargs fila- 
ments i llargues lamelles secundàries. 
L'aparell digestiu presenta un estómac 
elongat i un intestí prim extremadament 
llarg, enrotllat i replegat sobre sí mateix. 
No presenta cecs pilòrics. A l'estómac 
podem distingir, anatòmicament i histolò- 
gicament, dues porcions: anterior i pilòrica. 
Destaca l'observació en la superfície apical 
de la regió anterior estomacal d'una gran 
quantitat de plecs semblants a digitacions, 
sense presentar un patró espacial carac- 
terístic Fig. 2b). Histològicament ambdues 
regions es diferencien per la presència de 
glàndules gàstriques en la làmina pròpia de 
l'estómac anterior, absents en la regió 
pilórica. La musculatura estomacal és 
relativament poc important en ambdues 
regions. En la llum estomacal s'observen, 
macroscòpicament, restes de —salpes 
(Thaliacea: Salpida). En la zona apical de 
l'intestí podem apreciar la presència de 
petits plecs longitudinals primaris, més o 


menys accentuats depenent de la localització 
intestinal, en els que s'observen petites 
digitacions secundàries. Histològicament 
presenta les característiques pròpies de 
qualsevol teleosti, tot i que la capa 
muscular llisa es troba poc desenvolupada. 
El fetge presenta pàncreas intrahepàtic. No 
hem observat vesicula biliar. El ronyó és 
glomerullar. La morfologia macro i 
microscòpica de la resta d'òrgans és la 
típica dels teleostis (veure Takashima i 
Hibiya, 1995). 

És de destacar la preséncia d'un ünic 
ovari bilobular, de color rosa-taronjat, 
d'aspecte granular a la secció, i amb la 
vascularització externa clarament visible, 
que ocupava més de 2/3 de la longitud de 
la cavitat abdominal, no bilobular com 
assenyalava Heldt (1942). L'observació 
histològica revela la presència d'una po- 
blació heterogènia d'ovocits en desenvolu- 
pament, en fase secundària de creixement, 
en la qual és possible distingir una discreta 
agrupació ovocitària en estadi de grànuls 
vitel-lins III, segons la classificació de 
Mayer et al. (1988) (Fig. 3). Una gran 
població d'ovocits resten en fase primària 
de creixement. No hem observat la 
presència d'ovocits en fase de maduració, ni 
de  folicles — postovulatoris. ^ Aquestes 
característiques macro i microscópiques 
revelen que es tracta d'un ovari en estat de 
maduració final segons la classificació de 
Grau et al. (1996). 

La morfologia del tracte digestiu, amb 
un estómac elongat, una gran longitud 
intestinal i manca de cecs pilòrics, està 
relacionada amb el tipus d'alimentació de 
l'espècie i respondria a les característiques 
d'un animal herbívor, com ja assenyalà 
Heldt (1942). Tenint en compte que 
l'espécie és planctòfaga (Lozano Rey, 
1982), l'absència de cec estomacal i de 
vesícula biliar i l'escassa importància de les 
musculatures estomacal i digestiva podrien 
estar relacionades amb aquest tipus d'a- 
limentació, en la que no és necessari 
emmagatzemar grans quantitats d'aliment ni 

Fig. 1. Exemplar adult de Luvarus imperialis capturat en aigües properes a l'illa de Mallorca 
Fig. 1. Adult specimen of Luvarus imperialis caught in coastal waters of Majorca. Island 


Taula 1. Valors absoluts dels caràcters morfometries i merísties de l'especimen de Luvarus imperialis 
de Mallorca. 
Table 1. Absolute values of morphometric and meristic characters of Luvarus imperialis specimen 


from Majorca 
























































Sexe Femella | 
Longitud total | I i — 150 em 
[- I Longitud forquilla mM i] EN 144 em 
| Longitud Standard m o 130 cem 
E Longitud cefàlica E I 36 cm 
Altura màxima 5 j E © 65cm 
Diàmetre longitudinal de L'ull 45cm —— 
Longitud. pectoral à4em 
Pes total | 72.5 Ro " 
Pes eviscerat l 627 Ro 
— Pes paquet visceral j 9.8 ke D 
Pes gónada (034 kg I 
Nombre de radis dorsals | 13 
^ Nombre de radis ventrals ooo i 14 
] Nombre de radis pectorals i I 32 
| Nombre de radis caudals — | I5 4 IS 

Fig. 2. Anatomia del tracte digestiu de Luvarus imperialis. a) Intestí. b) Estòmac. En ell podem 
distingir dues porcions: (2 ) anterior, amb plecs semblants a digitacions, i pilòrica (v). 

Fig. 2. Gross anatomy of gigestive tract of Luvarus imperialis. a) Gut. b) Stomach. Two different 
regions can be observed: (>) anterior, with finger-like projections, and piloric (v) region. 


disposar d'òrgans trituradors. S'ha descrit de restes de salpes en l'estómac d'aquest 
en una ocasió la seva alimentació a base de exemplar confirma aquesta alimentació. 

salpes (Thaliacea) en un exemplar capturat El desenvolupament de les branquies- 
a Madeira (Decamps, 1986). La presència pines, amb filaments nombrosos i llargs que 

Fig. 3. Ovari de Luvarus imperialis. a) Observació anatòmica. b, 17x) Secció histològica. Podem 
distingir ovòcits en estadi de grànuls vitel-lins III (>). 

Fig. 3. Ovary of Luvarus imperialis. a) Gross anatomy. b, 17x) Histological section. Some oocytes 
in yolk granular stage Ill can be distinguished (>). 


fins i tot s'observen en els ossos faríngeus primes i els llargs filaments branquials, que 
(Lozano Rey, 1952), respon a les carac- es troben molt junts, permeten una 
terístiques d'un animal filtrador (Hughes, — superfície d'intercanvi gasós molt efectiva, 
1984). Les lamel-les secundàries llargues i característiques típiques d'un nedador actiu. 

En general, els peixos actius tenen majors 
superficies respiratóries i menors distàncies 
de difusió que els menys actius (Hughes i 
Umezawa, 1983). 

Les característiques histològiques de 
ovari revelen que L. imperialis és un 
reproductor parcial de tipus grup-sincrónic 
segons la classificació de Marza, la qual 
cosa significa que aquesta espécie presenta 
una posta fraccionada en forma d'a- 
grupacions d'ovocits que són emeses en un 
curt període de temps (Wallace i Selman, 
1981). En les espècies amb períodes 
reproductius curts aquestes agrupacions són 
eliminades en pocs dies, trobant-se tots els 
exemplars en posta aproximadament al ma- 
teix temps (Wilk et al., 1990). Una estació 
de posta curta sol ser una estratégia comü 
en las zones marines temperades (Wilk et 
al, 1990). Es tracta d'un ovari en 
maduració final, és dir, al final del període 
de pre-posta, cosa que fa preveure que 
aquella s'iniciarà poc després. La posta de 
L. imperialis a la Mediterrània ja ha estat 
assenyalada a l'estiu, concretament al mes 
d'agost (Heldt, 1942), mentre que a 
l'Atlàntic ha estat assenyalada al final de la 
primavera-principis de l'estiu (Roule, 1924). 
La captura d'aquest exemplar en preposta 
tardana a finals de juny ens indica que la 
reproducció de L. imperialis en aigües de la 
Mediterrània occidental té lloc, presumi- 
blement, durant l'estiu i no a la primavera. 

Finalment, podem considerar l'e- 
xemplar estudiat com la primera captura do- 
cumentada d'un adult de Luvarus imperialis 
en aigües de les Illes Balears i de la mar 
Balear. Totes les cites anteriors de les cos- 
tes catalanes (Steindachner, 1868, Barnola, 
1920; Romani, 1922) i de les Illes Balears 
(Ferrer Aledo, 1930; Lozano Cabo, 1945) 
corresponen a fases juvenils de  L. 
imperialis. L'escassesa de registres d'a- 
questa espécie a la zona probablement es 
degui a que se tracta d'un peix relativament 
rar, tot i que també és possible que els seus 
hàbits oceànics mesopelàgics en dificultin la 
captura, la majoria de les quals es pro- 


dueixen quan s'aproximen a la costa, on 
adopten costums epipelàgiques (Decamps, 
1986). El fet que l'exemplar es trobés en 
fase de maduració final, és dir, al final del 
periode de pre-posta, junt amb els registres 
anteriors de captures de fases larvàries a la 
mar Balear, ens permet afirmar que l'es- 
pècie es reprodueix en aigües de Balears i 
ens confirma l'existència d'una població de 
L. imperialis a la zona, almenys durant 
l'època reproductiva. 

